雨過前軒偶記
作者：劉敞
朝代：宋

paragraphs: 江南羈客懷鄉墅，曉起前軒對零雨。
清波滿目如鑑中，遶岸高松十餘樹。
砌旁芳草似汀洲，巉巖殿角飛紅樓。
沈光倒影入浪底，宛是若邪溪上頭。
薄霧疏烟迷近遠，水色誰能辨深淺。
忽驚謝去塵中游，不知正自居京輦。
何人草服倚長松，迴頭誤問釣魚翁。
眼前景致偶相同，豈異仙術遊壺中。